Airbus A380

Airbus A380 – dvigubo denio, keturių variklių keleivinis lėktuvas, kurį gamino Airbus kompanija. Pirmą skrydį atliko 2005 m. balandžio 27 dieną Tulūzoje (Prancūzija).

Kuriant lėktuvą siekta ne tik padidinti maksimalų keleivių skaičių, bet ir sumažinti einamuosius lėktuvo naudojimo kaštus vienam keleiviui ir kilometrui.

Didžiausias komercinis lėktuvas šiuo metu yra tik krovinius gabenantis Antonov An-225. Tuo tarpu A380 yra didžiausias serijomis gaminamas keleivinis oro laineris. Didžioji dauguma oro uostų specialiai patobulino savo infrastruktūrą, kad galėtų priimti šį lėktuvą.

A380 siūlomas keleiviniu ir krovininiu variantu. A380-800 gali skraidinti iki 530 keleivių trijų klasių komplektacijoje arba daugiau kaip 800 keleivių tik ekonominės klasės komplektacijoje. Skrydžio nuotolis – 15 000 km. Modelis A380-800F ( – krovininis lėktuvas) gali gabenti 150 tonų krovinį iki 10 400 km atstumu.

 Istorija 

 Projekto pradžia 
1988 m. Airbus inžinierių komanda pradėjo slaptą ypač talpaus lainerio programą, kuri buvo skirta Boeing įtakos sumažinimui. Šis projektas buvo pristatytas 1990 m. aviacijos parodoje JK – jos metu teigta, kad naujojo lainerio operacijos bus 15 % pigesnės už Boeing 747. Airbus pasamdė keturias dizainerių komandas, kurios turėjo pasiūlyti geriausią naujojo lainerio dizainą. Iš kiekvienos komandos pasiūlymų buvo pasirinkti patys geriausi.

1993 m. sausį Boeing su keliomis Airbus konsorciumo įmonėmis pradėjo bendrą ypač didelio keleivinio lainerio paklausos tyrimą.Creating A Titan Po dvejų metų Boeing įmonė pasitraukė iš šio projekto, nes tyrimai parodė, kad yra mažai galimybių projektui padengti potencialias 15 milijardų JAV dolerių išlaidas. Nepaisant to, kad tik dvi pasaulinės oro linijos parodė susidomėjimą projektu, Airbus tęsė savo darbą ties juo.

1994 m. birželį Airbus paskelbė planus sukurti savo naująjį ypač didelį lainerį kodiniu pavadinimu „A3XX“.Airbus will reveal plan for super-jumbo: Aircraft would seat at least 600 people and cost dollars 8bn to develop Nuo 1997 iki 2000 m., Azijos finansų krizės metu, Airbus siekė sumažinti lainerio išlaidas 15-20 % lyginant su konkurentų 747–400. Tuomet buvo atskleista, kad A3XX lėktuvas bus dviejų denių – tai leidžia talpinti daugiau keleivių nei įprasta vieno denio konfigūracija.Superjumbo or white elephant?

2000 m. gruodžio 8 d. Airbus taryba priėmė sprendimą pradėti 8,8 milijardų JAV dolerių vertės programą A3XX gamybai, tuo pat metu lėktuvas gavo savo naująjį vardą „A380“.Airbus Giant-Jet Gamble OKd in Challenge to Boeing; Aerospace: EU rebuffs Clinton warning that subsidies for project could lead to a trade war.  Numeris 8 buvo pasirinktas dėl panašaus denių išdėstymo formos ir to, jog numeris 8 Azijoje laikomas laimingu skaičiumi, o Airbus iš pradžių visą savo dėmesį skyrė kaip tik Azijai. A380 išdėstymo darbai buvo baigti 2001 m., o pirmieji sparnų gamybos darbai pradėti 2002 m. sausio 23 d. A380 gamybos kaštai padidėjo iki 11 milijardų JAV dolerių gaminant pirmąjį lėktuvą.

 Gamyba ir bandymai 
Pagrindinės A380 dalys buvo gaminamos Prancūzijoje, Ispanijoje, Vokietijoje ir JK. Dėl detalių dydžių jos buvo plukdomos laivais, kai kurios gabenamos specialiai kroviniams skirtu kompanijos Beluga modeliu.Airbus delivers first A380 fuselage section from Spain  Po surinkimo lėktuvo parengimo ir dažymo darbai vykdavo Vokietijoje. Vienam lėktuvui nudažyti sunaudota 3600 litrų dažų.Airbus starts painting first A380 for Singapore Airlines 

Iš pradžių penki A380 buvo pagaminti bandymams ir demonstracijoms.A380 powers on through flight-test Pats pirmasis A380, registruotas „F-WWOW“, buvo parodytas 2005 m. sausio 18 d. Tulūzoje.Giant plane a testimony to 'old Europe' Pirmasis skrydis buvo atliktas 2005 m. balandžio 27 d. 10:29 vietos laiku Tulūzos oro uoste.A380, the 21st century flagship, successfully completes its first flight  Po beveik 4 valandų skrydžio pilotas teigė, kad valdyti A380 buvo „lyg vairuoti dviratį“.It flies! But will it sell? Airbus A380 makes maiden flight, but commercial doubts remain

2005 m. gruodžio 1 d. A380 pasiekė maksimalų 0,96 macho greitį. Kitais metais laineris atliko savo pirmąjį skrydį ypač aukštose vietose, Adis Abeba oro uoste, 2,3 km viš jūros lygio. 2009 m. jis atliko antrąjį skrydį aukštomis sąlygomis tame pačiame oro uoste. 2006 m. sausio 10 d. A380 atliko pirmąjį transatlantinį skrydį, pasiekdamas Kolumbiją. 2006 m. vasario 6 d. A380 pasiekė JAV, nusileidęs atšiauriomis sąlygomis Ikaluito oro uoste, esant -29 laipsnių šalčiui.Airbus has tested planes in Iqaluit

 Pirmieji skrydžiai 
2006 m. A380 gavo Europos aviacijos saugumo agentūros ir JAV Federalinės aviacijos administracijos leidimus skraidinti iki 853 keleivių.Pictures: Airbus A380 clears European and US certification hurdles for evacuation trial Tų pačių metų rugsėjo 4 d. buvo atliktas pirmasis skrydis su pilnu ekipažu – A380 skraidino 474 Airbus darbuotojus ir jų šeimas.Airbus A380 completes test flight 2006 m. gruodžio 12 d. A380 modeliai gavo galutinius leidimus kartu su ICAO kodu „A388“.PART 1 – AIRCRAFT TYPES BY MANUFACTURER (ENCODE) 

2007 m. spalio 25 d. Airbus A380 (Singapūro avialinijos) atliko pirmąjį komercinį skrydį iš Singapūro sostinės Singapūro į Sidnėjų (Australija). Skrido 450 keleivių, kurie bilietus įsigijo labdaros aukcione internetu.Didžiausias orlaivis atliko pirmą komercinį skrydį (delfi.lt naujiena)

Airbus šimtąjį A380 pristatė 2013 m. kovo 14 d. Malaizijos oro linijoms.The A380 global fleet spreads its wings as deliveries hit the “century mark” 

2014 m. kovą Airbus yra gavusi 324 šių orlaivių užsakymus ir 128 jau yra pristačiusi užsakovams. Didžiausias jų – Emirates Airlines jų turi kartu su užsakytais 140.ORDERS & DELIVERIES VIEWER 

 Tobulinimas ir ateities versijos 
2010 m. Airbus pranešė rengianti planus pristatyti patobulintą A380 versiją. Ji turės lankstesnius sparnus, didesnį leistiną pakilimo svorį (573 t) ir papildomus 190 km maksimaliam skrydžio nuotoliui. Pačios pirmosios patobulintas versijas 2013 m. gavo British Airways ir Emirates kompanijos.British Airways and Emirates will be first for new longer-range A380 Vietnamo oro linijos taip pat susidomėjo naujesne versija.Vietnam Airlines emerges as possible customer for new A380 variant

2012 m. Airbus dar kartą patobulino A380 – didžiausias leistinas kilimo svoris šiame variante yra 575 tonos, o skrydžio nuotolis padidintas 280 km. Iš viso šios versijos lėktuvai galės nuskristi 15460 km su maksimaliu kroviniu.Airbus to offer higher-weight A380 from 2013

 A380-900 
2007 m. balandį Airbus paskelbė planus gaminti padidintą A380 variantą, kuriame ekonominės klasės konfigūracijoje tilptų 900 keleivių. Nors šiuo variantu susidomėjo nemažai kompanijųAirbus Plans 900-Seat Superjumbo; Emirates Would Buy (Update1) Branson favors planned Airbus 900-seat A380, 2010 m. kompanija sustabdė šiuos planus kol stabilizuosis A380-800 gamyba.A380-900 and freighter both on 'back-burner': Enders

 A380F 
Airbus pradžioje priėmė A380 užsakymus ir krovininėms versijoms. Pagal jų skaičiavimus, ši versija savo talpumu nusileistų tik Antonov An-225. Tačiau neatsiradus užsakovų šios versijos gamyba buvo sustabdyta.A380 Freighter delayed as Emirates switches orders  Airbus Bust, Boeing Boost

 Programos pabaiga 
2019 m. vasarį Airbus pranešė, kad 2021 m. sustabdys šių orlaivių gamybą. Iki tol Airbus įsipareigojo pagaminti dar 17 A380 lėktuvų – 14 jų bus skirti Emirates, 3 – All Nippon Airways avialinijoms. Po šių užsakymų įvykdymo Airbus bus pagaminusi 251 šį orlaivį.End of the superjumbo: Airbus is giving up on the A380 Pagrindinė programos sustabdymo priežastis yra ekonominė – vieno orlaivio pagaminimo kaštai viršija pardavimo kainas.Is Airbus Finally Ready To Shut Down A380 Production?

Paskutinis toks orlaivis 2021 m. gruodžio 18 d. buvo perduotas „Emirates Airlines“ kompanijai.Airbus completes A380 deliveries as last jet is handed to Emirates

 Išnašos 

 Nuorodos 

 Oficialus Airbus A380 tinklalapis  ()

Kategorija:Airbus oro laineriai
Kategorija:Plačiafiuzeliažiai lėktuvai
Kategorija:Žemasparniai